Publication: Magyar Közlöny
Issue: MK-2010-199 (Year: 2010, Number: 199)
Era: contemporary
Section: 1997. évi CXXXV. törvény 16. §-a szerinti jogi személyiségû társulásban, illetve a többcélú kistérségi társulásban
Paragraph Index: 1935

j) A 4. pont d) alpontja helyébe a következõ szövegrész lép: „d) A rövid lejáratú kötelezettségeket rövid lejáratú kölcsönök, rövid lejáratú hitelek, kötelezettségek áruszállításból és szolgáltatásból (szállítók) és egyéb rövid lejáratú kötelezettségek tagolásban kell kimutatni. da) A kötelezettségekhez kapcsolódóan olyan analitikus nyilvántartást kell vezetni, amelybõl megállapítható a kötelezettség fajtája, keletkezésének idõpontja és összege, a kedvezményezett adatai, a kötelezettség teljesítésének idõpontja, valamint elkülönítetten rendelkezésre álljanak abban külön az adóköteles, külön az adómentes tevékenységhez, illetve a mindkét tevékenységhez kapcsolódó adatok, továbbá minden olyan adat, amely a pénzügyi, valamint a vezetõi információs rendszerhez kapcsolódik. Az analitikus nyilvántartásnak biztosítania kell a pénzügyileg teljesített tételek egyeztethetõségét a kapcsolódó fõkönyvi számlákkal. Az államháztartás szervezeteinek nyilvántartásaikat úgy kell megszervezniük, hogy abból a 30, illetve a 60 napon túli kiegyenlítetlen kötelezettségek állománya az elõírt adatszolgáltatási rendszernek megfelelõen rendelkezésre álljon. A kötelezettségek állományában bekövetkezett változást év közben rögzíteni kell, ha az államháztartás szervezetét megszüntetik, átszervezik. db) A szállítói kötelezettségekrõl év közben folyamatosan analitikus nyilvántartást kell vezetni. Amennyiben az államháztartás szervezete nem rendelkezik olyan nyilvántartási rendszerrel, melynek használatával egy-egy gazdasági esemény hatása egyszerre jelenhet meg mind a fõkönyvi, mind az analitikus nyilvántartásban, a szállítói kötelezettségekkel kapcsolatos gazdasági események fõkönyvi könyvelése a mennyiségben és értékben folyamatosan vezetett analitikus nyilvántartásokból változási jogcímenként (kötelezettség elõírása, kötelezettség pénzügyi teljesítése stb.) készített összesítõ bizonylat (feladás) alapján is történhet. A beérkezett szállítói számlákat az összesítõ bizonylat (feladás) alapján a fõkönyvi könyvelésben a szállítók számlájának növekedéseként kell rögzíteni, illetve a kiegyenlített szállítói tartozásokkal a szállítók számlát kell csökkenteni a tõkeváltozással szemben, legkésõbb a tárgynegyedévet követõ hónap 15. napjáig. A szállítókat érintõ gazdasági mûveletek, események rögzítésének rendjét úgy kell kialakítani, hogy az államháztartás szervezete eleget tudjon tenni a jogszabályokban elõírt adatszolgáltatási kötelezettségeinek. dc) A nem számlázott szállítások számla technikai számla, ezen a számlán kell kimutatnia az államháztartás szervezetének negyedévente a mérlegjelentés, illetve az éves elemi költségvetési beszámoló összeállításához – a rendelkezésre álló információk alapján készített belsõ bizonylat segítségével – a beérkezett, de a negyedév végéig (év végéig) nem számlázott szállítások (tárgyi eszközök, készletek stb.) beszerzési áron számított értékét. A negyedéves mérlegjelentés, illetve az éves elemi költségvetési beszámoló elkészítését (a nyitást) követõen a nem számlázott szállítások számla egyenlegét meg kell szüntetni. A nem számlázott szállításokkal kapcsolatos állományváltozásokat a tõkeváltozással szemben kell nyilvántartásba venni, illetve kivezetni. dd) A Nemzeti Adó- és Vámhivatalnak, mint államháztartás közteherbevételeit beszedõ szervezetnek, a feladatkörébe tartozó adó – ideértve a társadalombiztosítási járulékot is – és adó jellegû, illeték, illetve a vám, vám jellegû és kapcsolódó kötelezettségekrõl elkülönített nyilvántartást kell vezetniük és a Kincstár, az elkülönített állami pénzalapok, valamint a társadalombiztosítás pénzügyi alapjai számlarendjében meghatározott tartalommal és idõpontban kell adatot szolgáltatniuk. Az adatszolgáltatás valódiságáért – ideértve az utólagos módosításokat és egyeztetéseket is – az adatszolgáltató felelõs. de) Az egyéb rövid lejáratú kötelezettségek között elkülönítetten kell nyilvántartani a váltótartozás miatti kötelezettségeket, a munkavállalókkal szembeni különféle kötelezettségeket, a költségvetéssel szembeni kötelezettségeket (társadalombiztosítási, adó-, egyéb jogszabályban meghatározott kötelezettséget), a helyi adó túlfizetése miatti kötelezettségeket, a nemzetközi támogatási programok miatti kötelezettségeket, a támogatási program elõlege miatti kötelezettségeket, az elõfinanszírozás miatti kötelezettségeket, a szabálytalan kifizetések miatti kötelezettségeket, valamint a garancia- és kezességvállalásból származó kötelezettségeket. df) Költségvetéssel szembeni kötelezettségként az államháztartás szervezetei csak olyan (be)fizetési kötelezettségeket mutathatnak ki, amelyeknek az esedékességi ideje a tárgyév végéig lejárt. Nem mutatható ki költségvetéssel szembeni kötelezettségként a központi költségvetésbõl kapott állami hozzájárulások, támogatások év végi elszámolása során a pénzmaradvány-, az elõirányzatmaradvány-kimutatásban a korrekciós tételek között kimutatott visszafizetési kötelezettség. A nettó finanszírozás körébe tartozó államháztartás szervezetei ugyancsak nem mutathatnak ki adóhatóssággal szembeni (szja, tb-járulék, munkaadói, munkavállalói járulék stb.) kötelezettségeket, és nem vehetõ fel munkavállalókkal szembeni kötelezettségként a könyvviteli mérlegbe a december hónapra járó, de a következõ költségvetési évben esedékes személyi juttatás összege sem. dg) Munkavállalókkal szembeni kötelezettségként kell nyilvántartásba venni azokat a fizetési kötelezettségeket, amelyek esedékessége lejárt és annak esedékességekor pénzügyi teljesítésére nem került sor (pl. ki nem utalt járandóságok, munkaügyi per miatti kötelezettségek, a kilépett dolgozóval szemben fennálló egyéb tartozások, munkáltató munkavállalóval szembeni kártérítési kötelezettsége összege). dh) A nemzetközi támogatási programok miatti kötelezettség jogcímen kell kimutatni, ha a közvetlenül pályázó államháztartási szervezetnek a finanszírozást biztosító nemzetközi szervezet felé a pályázati források felhasználásának elszámolása során (vissza)fizetési kötelezettsége keletkezett, amelyet még nem rendezett. Ezen a jogcímen kell szerepeltetni az EU-s támogatási programot finanszírozó hazai szervezetnek az EU felé keletkezett visszafizetési kötelezettségét is. di) Amennyiben az államháztartás szervezete támogatási program elõlegében részesült, azt felhasználta, de a finanszírozásban résztvevõ államháztartás szervezete ezeket még nem ismerte el jogszerû (szabályszerû, szerzõdés szerinti) felhasználásnak, addig ezeket a kötelezettségeket támogatási program elõlege miatti kötelezettségekként kell nyilvántartásba vennie. Amennyiben az EU támogatásban részesült államháztartás szervezetére a finanszírozásban részt vevõ szervezet túlfizetést, illetve jogtalan igénybevételt állapított meg, akkor annak pénzügyi rendezéséig köteles azt egyéb rövid lejáratú kötelezettségei között kimutatni, mint szabálytalan kifizetések miatti kötelezettségeket. A támogatási program elõlege miatti kötelezettségek csak az IH/KSZ írásbeli értesítését, jóváhagyását követõen vezethetõk ki a könyvekbõl. dj) Azok a költségvetési szervek mutathatnak ki elõfinanszírozás miatti kötelezettségeket, amelyek a feladat elvégzését megelõzõen államháztartáson belülrõl, vagy kívülrõl származó forrásból támogatást kaptak – ide nem érve az irányító (felügyeleti) szerv intézmény-finanszírozását, illetve az Eu-s támogatási programokhoz kapcsolódó társfinanszírozás összegét –, mellyel a feladat teljesítését követõen, mint kedvezményezettnek utólag kell elszámolniuk. dk) Garancia- és kezességvállalásból származó kötelezettségeket az államháztartás szervezete csak akkor mutathat ki, ha azt az eredeti adós nem teljesítette és a hitelezõ, a szerzõdéses partner a fennálló tartozás kiegyenlítésére irányuló igényét az államháztartás szervezete (mint garancia- és kezességvállaló) felé benyújtotta, de az így átvállalt kötelezettséget az államháztartás szervezete még pénzügyileg nem rendezte. Az államháztartás szervezete nem szerepeltetheti garancia- és kezességvállalásból származó kötelezettségei között a kezességvállaláskor, illetve a garanciavállaláskor keletkezõ kötelezettségét, amíg a szerzõdéses partner írásos felszólítással nem él a fizetési kötelezettség eredeti adós helyetti rendezése érdekében, ezt mint függõ kötelezettséget csak a 0. számlaosztályban veheti nyilvántartásba. dl) A külföldi pénzértékre szóló kötelezettségeket az államháztartás szervezetének a könyveiben forintra átszámított értékben kell kimutatnia. Külföldi pénzértékre szóló hitelt, kapott kölcsönt, kibocsátott kötvényt a folyósítás napján kell elszámolni költségvetési, illetve finanszírozási bevételként, majd ezt követõen a külföldi pénzértékre szóló kötelezettség forintértékét a teljesítés napján érvényes, a Tv. 60. §-a alapján a számviteli politikában választott árfolyamon kell nyilvántartásba venni a tõkeváltozással szemben. Külföldi pénzértékre szóló hitel, kapott kölcsön, kibocsátott kötvény, ha devizaszámlán kerül elhelyezésre, akkor a devizában folyósított (számlakivonat szerinti) összeg a pénzügyi teljesítés napján érvényes (a Tv. 60. §-a alapján a számviteli politikában választott módszer szerint számított) árfolyamon kerül kimutatásra. Külföldi pénzértékre szóló hitel, kapott kölcsön, kibocsátott kötvény átszámítása forintra, ha forintszámlán kerül elhelyezésre, akkor a devizában folyósított összeg a pénzügyi teljesítés napján érvényes deviza vételi árfolyamán (számlakivonat szerint) kerül kimutatásra. Külföldi pénzértékre szóló kötvénykibocsátás esetében a kötvény névértékét kell kimutatni kötelezettségként a befolyt ellenértéktõl függetlenül, e miatt a kötvény névértéke és a befolyt ellenérték különbségét a költségvetési, illetve finanszírozási bevétel megjelenítése nélkül kell tõkeváltozással szemben a befolyt ellenérték árfolyamán forintra átszámítani és elszámolni. Külföldi pénzértékre szóló kötelezettség pénzügyi rendezésekor a pénzügyi teljesítéskor érvényes árfolyam forintértékét kell a megfelelõ kiadási jogcímen teljes összegében elszámolni. Külföldi pénzértékre szóló kötelezettség pénzügyi rendezéséhez kapcsolódó kivezetés során a pénzügyi teljesítéskor érvényes árfolyamtól függetlenül a kötelezettség könyv szerinti (teljesítéskori, illetve az év végi értékeléskor meghatározott árfolyam) forintértékén kerül kivezetésre a tõkeváltozással szemben. dm) Év végén leltározás alapján kell a kötelezettségek állományát megállapítani, majd értékelni. Kötelezettségek esetében nem választható e rendelet 37. § (7) bekezdése.”

Source: https://magyarkozlony.hu/hivatalos-lapok/315d75921970352dfddb9705853b38e7f96bee30/dokumentumok/ebe397506c0dd4c272a1621382228c53b30d370f/letoltes